《紫骝马送别易十八宝亭归湘南》
清代·李锴

紫骝马，金盘陀。湘南节士年最少，玉鞭燕赵轻经过。

雪花如掌北山落，错刀寒拭青莲锷。南枝早梅如雪飞，留君不住君且归。

春风香草丝满挽，此离别心伫君马蹄返。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。